പതിനേഴുകാരി മരിച്ച സംഭവത്തില് യുവാവ് അറസ്റ്റില് പീരുമേട്: കരടികുഴിയില് പതിനേഴുകാരിയെ മരിച്ച നിലയില് കണ്ടെത്തിയ സംഭവത്തില് യുവാവ് അറസ്റ്റില്. പെണ്കുട്ടി പീഡനത്തിന് ഇരയായെന്ന് ശാസ്ത്രീയ പരിശോധനയില് കണ്ടെത്തിയതിനെ തുടര്ന്നാണ് കരടിക്കുഴി സ്വദേശി ആനന്ദിനെ 22 പീരുമേട് പൊലീസ് അറസ്റ്റ് ചെയ്തത്. കഴിഞ്ഞ ഡിസംബര് 18 നാണ് പെണ്കുട്ടിയെ അയല്വാസിയുടെ പടുതാ കുളത്തില് മരിച്ച നിലയില് കണ്ടെത്തിയത്. ആത്മഹത്യയാണന്നാണ് പ്രാഥമിക നിഗമനം. എന്നാല് പോസ്റ്റുമോര്ട്ടത്തില് പെണ്കുട്ടി പീഡനത്തിന് ഇരയായതായി സ്ഥിരീകരിച്ചു. തുടര്ന്ന് സംശയം തോന്നിയ മൂന്ന് പേരെ പൊലിസ് ചോദ്യം ചെയ്തെങ്കിലും തെളിവൊന്നും ലഭിച്ചില്ല. ഇവരുടെ രക്തം ശേഖരിച്ച് ഡി.എന്.എ പരിശോധനക്ക് അയച്ചിരുന്നു. ഇവരില് ഒരാളാണ് ഇപ്പോള് അറസ്റ്റിലായ ആനന്ദ്. ഇയാള്ക്കെതിരെ പോക്സോ വകുപ്പുകള് ചുമത്തി കേസെടുത്തതായി പൊലീസ് അറിയിച്ചു. മാതാപിതാക്കള് വീട്ടില് ഇല്ലാതിരുന്ന സമയങ്ങളില് പ്രതി ആനന്ദ് പെണ്കുട്ടിയുമായി അടുപ്പം സ്ഥാപിച്ചിരുന്നതായും പൊലീസ് പറയുന്നു. കൊവിഡ് പരിശോധനയ്ക്ക് ശേഷം പ്രതിയെ കോടതിയില് ഹാജരാക്കി റിമാന്ഡ് ചെയ്തു.